**[Zápisnica č.5/2011 z](http://www.rochovce.sk/zapisnica-c-52011-z/)**

Posted on [**7. november 2011**](http://www.rochovce.sk/zapisnica-c-52011-z/) by [**Obec Rochovce**](http://www.rochovce.sk/author/rochovce/)

Zápisnica č.5/2011 z

z  riadneho  zasadnutia  obecného  zastupiteľstva ,  ktoré  sa  uskutočnilo dňa 07.11.2011   o 17.00hod. v zasadacej miestnosti OcÚ Rochovce.

*Prítomní: podľa prezenčnej listiny*

*Ospravedlnení:0*

*Neospravedlnení: 0*

Program rokovania:

1, Otvorenie zasadnutia.

2, Schválenie programu rokovania OZ.

3, Určenie zapisovateľa a overovateľov zápisnice.

4, Kontrola uznesenia z predchádzajúceho zasadnutia OZ.

5, Prejednanie výberu dodávateľa spílenia stromov na miestnom cintoríne za účasti Evanjelickej cirkvi, ktorá je vlastníkom cintorína i predmetných stromov.

6, Rôzne – diskusia.

7, Schválenie uznesenia.

8, Záver.

K prejednávanému programu:

ad.1. Zasadnutie obecného zastupiteľstva otvoril a viedol starosta obce Ing. Stanislav Levrinc.

ad.2. Obecné zastupiteľstvo schvaľuje program rokovania obecného zastupiteľstva.

Hlasovanie : ZA – 5,  PROTI – 0,  ZDRŽALI SA – 0.

ad.3. Zapisovateľ zápisnice je Jozefína Levrincová.

Overovatelia zápisnice sú Milan Lipták a Alexander Faško.

Hlasovanie : ZA – 5,  PROTI – 0,  ZDRŽALI SA – 0.

ad.4. Bola vykonaná kontrola uznesenia z predchádzajúceho zasadnutia obecného zastupiteľstva.  Uznesenie splnené.

Hlasovanie : ZA – 5,  PROTI – 0,  ZDRŽALI SA – 0.

ad.5.Obecné zastupiteľstvo berie na vedomie informáciu podanú starostom obce Ing. Stanislavom Levrincom ohľadne výsledkov oslovených firiem na výber dodávateľa spílenia stromov na miestnom cintoríne nasledovne: Všetky firmy boli oslovené telefonicky a zúčastnili sa obhliadky stromov na spílenie.

*Ondrejčík – spíli bez žeriava za drevnú hmotu všetky stromy – po oznámení mu*

*pilčík nešťastne spadol zo stromu v Betliari a  po 4 dňoch zomrel.*

*Ján Farkašovský, Rožňava – odmietol pílenie za drevnú hmotu.*

*Peter Korpa – Lesopartner s.r.o. – odmietol pílenie za drevnú hmotu – riziko / nemá*

*žeriav /*

*Jozef Horvát, Rožňava – odmietol pílenie za drevnú hmotu.*

*Martin Zubko – odmietol pílenie za drevnú hmotu.*

*Molčán Dobšiná – odmietol pre riziko na cintoríne.*

Hlasovanie : ZA – 5,  PROTI – 0,  ZDRŽALI SA – 0.

Obecné zastupiteľstvo doporučuje starostovi obce  a zástupcovi Ev. Cirkvi v Rochovciach/ farár Martin Dudáš / naďalej hľadať firmu na spílenie stromov na miestnom cintoríne tak, aby sa v čo najkratšom čase spílili. Uprednostniť pílenie stromov mimo hrobov a 1 strom medzi hrobami obec dá spíliť na vlastné náklady  vo výške 180 Eur.

Hlasovanie : ZA – 5,  PROTI – 0,  ZDRŽALI SA – 0.

ad.6. Rôzne – diskusia.

A. Obecné zastupiteľstvo zamieta ústnu žiadosť za odmeny pre  Róberta Boldia a Ota Boldia za maľovanie chodby a kancelárie Obecného úradu.

Hlasovanie : ZA – 5,  PROTI – 0,  ZDRŽALI SA – 0.

B.Obecné zastupiteľstvo berie na vedomie informáciu podanú starostom obce Ing. Stanislavom Levrincom o spôsobenej škode na majetku obce Rochovce – strieška na vchode do obecného úradu, ktorú spôsobil šofér  Miroslav Hýll, trvale bytom Liptovský Mikuláš – Palúdzka, Palúčanská 566, spoločnosti SOVA s.r.o. Čestne prehlásil, že si je vedomý škody, ktorú spôsobil dňa 18.08.2011 o 12.20 hod vo výške cca 100 Eur a vec bude riešiť cez  poisťovňu v termíne do 1 mesiaca. Do dnešného dňa sa menovaný s obcou nespojil ani spoločnosť MARTIN SOVA s.r.o.. Obecné zastupiteľstvo schvaľuje v tejto záležitosti sa listom obrátiť na firmu MARTIN SOVA s.r.o. či nevedia vísť v ústrety  vo  vyriešení škody na obecnom majetku spôsobená ich zamestnancom a ak nedôjde k úhrade škody, obec podá trestné oznámenie na menovaného šoféra firmy MARTIN SOVA s.r.o za spôsobenú škodu na majetku obce.

Hlasovanie : ZA – 5,  PROTI – 0,  ZDRŽALI SA – 0.

C.Obecné zastupiteľstvo schvaľuje zmenu rozpočtu  rozpočtovým opatrením č.11/2011 – 13/2011 uvedené v prílohách.

Hlasovanie : ZA – 5,  PROTI – 0,  ZDRŽALI SA – 0.

D.Obecné zastupiteľstvo doporučuje starostovi obce vstúpiť do rokovania so starostami obcí Slavošovce, Štítnik, Ochtiná a Čierna Lehota ohľadne organizovania Vianočných pastorálov v obci Rochovce za spoločnej finančnej spoluúčasti tak, ako to bolo v roku 2010 v obci Štítnik.

ad.7. Obecné zastupiteľstvo schvaľuje Uznesenie č. 5/2011.

Hlasovanie : ZA – 5,  PROTI – 0,  ZDRŽALI SA – 0.

ad.8. Na záver starosta obce poďakoval prítomným za účasť a ukončil zasadanie.

Ing. Stanislav Levrinc

starosta obce